Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 28/12/8811	Trebišov, 12.3.2012
EEČ : 2-69-91-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Dňa 27.11.2011 v čase okolo 09.50 hod. došiel do lesného porastu „Bučov les, ktorý sa nachádza v katastri mesta XXXXX, za mestským parkom, č. parcely 767/1, ktorý patrí do lesného pôdneho fondu, odkiaľ odcudzil 0,07mł drevnej hmoty jaseň štíhly, čím takto svojím konaním pre poškodené Lesy SR, š.p. Banská Bystrica, odštepný závod XXXXX, spôsobil škodu vo výške 1,69 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu Obvodného oddelenia PZ XXXXX, sp.zn. ČVS:ORP-6/TV-TV-2012 z 05.01.2012 bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. d Tr. zák. 

	Tento prečin mal obvinený spáchať tak, ako je uvedené vo výroku tohto uznesenia. 

Obvinený XXXXX sa v priebehu vyšetrovania ku skutku, ktorý je mu kladený za vinu v plnom rozsahu doznal. Poškodená strana Lesy SR, š.p. Banská Bystrica, odštepný závod XXXXX si škodu v sume 1,69 € nenárokuje, nakoľko jej drevo bolo vrátené. 

	Obvinený XXXXX súhlasil s podmienečným zastavením trestného stíhania. 

	Súčasne v zmysle § 216 ods.2 Tr. por. stanovila skúšobnú dobu obv. XXXXX v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby. 

	Z vyššie uvedených dôvodov a vzhľadom na osobu páchateľa s prihliadnutím na jej doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvinenú XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Pačutová
prokurátorka